খোলা আকাশের নিচে শুয়ে থাকতে থাকতে নক্ষত্র গ্রহগুলি দেখতে দেখতে রঘুপতি হঠাৎ ছায়াপথ আবিষ্কার করে ফেললেন, অনেকটা আলোর ধোঁয়ার মতো কিন্তু চলমান নয়। যেন এক আলোক-চাদর। ওপাশে ঘটাদা চাদর মুড়ি দিয়েছেন, শীত করেছে হয়তো। ঘটাদা চিৎ হয়ে শুয়ে আছেন। দুই পা হাঁটুর কাছে মোড়া, মাথা ছাড়া সর্বাঙ্গ চাদরে আচ্ছাদিত। দুই জানুর মধ্যবর্তী স্থান চাদরে ঢাকা, সেখানে সেতুর রেপ্লিকা। মনে পড়ে ঠাকুমা ইন্দুমতী শীততকালে চাদর ঢাকা দিয়ে এই মুদ্রায় শুয়ে থাকতেন।